"Laboratoriya Kasperskogo" kompaniyasi internetda rossiyalik bolalarning xatti-harakatini tahlil qilib, bolaning jinsiga ko‘ra internetdagi faollik ko‘rinishlari ancha farq qilishini aniqladi. Jumladan, o‘g‘il bolalarda o‘yinlar ustuvorlik qiladi. Qizlar esa internetdan ko‘proq o‘qish uchun foydalanar ekanlar. Qiziqarlisi, qizlar ko‘proq o‘zlarining asl ism-familiyalari va yoshlarini, o‘g‘il bolalar esa manzillarini oshkor qiladilar. Bundan tashqari, o‘g‘il bolalar qizlardan ko‘ra ko‘proq ota-onalaridan qanday internet-resurslarga kirishlarini yashiradilar va ota-onalar tomonidan o‘rnatilgan nazorat dasturlarini chetlab o‘tishga harakat qiladilar. Internetda qiz va o‘g‘il bolalar film va videoroliklar tomosha qilish hamda ijtimoiy tarmoqlarda muloqot qilish borasida bir xil qarashlarga egalar: internetda bunday vaqt o‘tkazish ularning qiziqishlari orasida 2- va 3-o‘rinni egallagan.